ESTAR เปิดตัว “QUINTARA ARTE SUKHUMVIT 52” มูลค่ากว่า 600 ลบ. ย่านทำเลทองสุขุมวิท
ESTAR เปิดตัว "QUINTARA ARTE SUKHUMVIT 52" มูลค่ากว่า 600 ลบ. ย่านทำเลทองสุขุมวิท
ESTAR เปิดตัว "QUINTARA ARTE SUKHUMVIT 52" มูลค่ากว่า 600 ลบ. ย่านทำเลทองสุขุมวิท
24 ก.ค. 2562

นายต่อศักดิ์ เลิศศรีสกุลรัตน์ กรรมการผู้จัดการ บริษัท อีสเทอร์น สตาร์ เรียล เอสเตท จำกัด (มหาชน) หรือ ESTAR เปิดเผยว่า บริษัทฯได้เปิดตัวโครงการ QUINTARA ARTE SUKHUMVIT 52 ตั้งอยู่ในซอยสุขุมวิท 52 ถนนสุขุมวิท ห่างจากบีทีเอสอ่อนนุช 390 เมตร บนเนื้อที่กว่า 1 ไร่ เป็นอาคารชุดพักอาศัย สูง 8 ชั้น จำนวน 1 อาคาร ประกอบด้วยห้องชุดแบบ Fully Furnished ขนาด 1 ห้องนอน พื้นที่ตั้งแต่ 28.00-51.00 ตร.ม. และขนาด 2 ห้องนอน พื้นที่ 56.00 ตร.ม. สิ่งอำนวยความสะดวกครบครัน ราคาขายเฉลี่ยต่อตร.ม.อยู่ที่ 125,000 บาท จำนวนทั้งสิ้น 154 ยูนิต มูลค่าโครงการประมาณ 600 ล้านบาท
ทั้งนี้ ในช่วงเดือนมิ.ย.62 ที่ผ่านมา บริษัทฯได้ทำการเปิดขายแบบ Booking online และ VIP Day ปัจจุบันมียอดขายแล้วกว่า 80%และได้เปิด Presale ไปเมื่อวันที่ 20-21 ก.ค.62 โดยมอบหมายให้บริษัท พลัส พร็อพเพอร์ตี้ จำกัด เป็นผู้บริหารงานขาย มีราคาขายเริ่มต้นอยู่ที่ 3.29 ล้านบาท กลุ่มเป้าหมายหลักเป็นคนวัยทำงานอายุระหว่าง 28-35 ปี มีรายได้ต่อเดือนอยู่ที่ 40,000-70,000 บาท
สำหรับโครงการ QUINTARA ARTE SUKHUMVIT 52 ตัวอาคารถูกออกแบบให้เป็นรูปทรง u-shape โดยวางพื้นที่สวนขนาดใหญ่ที่เป็นหัวใจหลักไว้กลางโครงการ และมีพื้นที่ส่วนกลางต่างๆ ไม่ว่าจะ เป็น lobby area, co-working space และ fitness ล้อมรอบสวนและสระว่ายน้ำกลายเป็น common area ที่มีขนาดใหญ่กว่าโครงการในระดับเดียวกัน ส่วนห้องพักจะไม่มีการประชันหน้าเข้าหากันและไม่มีห้องที่ใช้ผนังร่วมกับผนังลิฟท์จัดให้มีช่องเปิดเพื่อรับแสงสว่างเข้าสู่ส่วนทางเดินและการระบายอากาศที่เหมาะสมในทุกชั้น
ส่วนรูปแบบภายนอกของโครงการเป็นสไตล์ Modern Tropical ที่เน้นโทนสีเข้มและผนังไม้เพื่อสร้างความรู้สึกผ่อนคลายเป็นธรรมชาติให้กับผู้พักอาศัย และกลมกลืนต่อเนื่องเข้ากับ Secret Garden ที่ซ่อนตัวอยู่บริเวณชั้น 2 ของโครงการ โดยรวมอาคารจึงดูเหมือนเป็นรูปแบบกึ่งรีสอร์ทที่ช่วยลดความรู้สึกตึงเครียดกับชีวิตในเมือง และเข้าสู่ความผ่อนคลายเมื่อได้กลับมาที่พัก
โดยปัจจุบันย่านอ่อนนุชเป็นที่นิยมของทั้งชาวไทยและชาวต่างชาติในการซื้อคอนโดมิเนียมเพื่ออยู่อาศัยเองและการซื้อเพื่อลงทุนปล่อยเช่ารับผลตอบแทนในระยะยาวในส่วนของตลาดเช่าสำหรับชาวต่างชาตินั้น ห้องชุดแบบ1 ห้องนอน มีอัตราค่าเช่าอยู่ที่ 14,000-18,000 บาทต่อเดือน และแบบ 2ห้องนอนมีอัตราค่าเช่าอยู่ที่ 25,000-36,000 บาทต่อเดือน หรือที่ประมาณผลตอบแทนอยู่ประมาณ 5-7% ผู้เช่ายอดนิยมคือชาวญี่ปุ่น เกาหลี และอังกฤษ